CELEX: 32020R0996
Language: hr
Date: 2020-07-09 00:00:00
Title: Provedbena uredba Komisije (EU) 2020/996 оd 9. srpnja 2020. o odobrenju pripravka od karvakrola, timola, D-karvona, metil salicilata i L-mentola kao dodatka hrani za piliće za tov, piliće uzgajane za nesenje i manje značajne vrste peradi za nesenje (nositelj odobrenja Biomin GmbH) (Tekst značajan za EGP)

10.7.2020   
               
               
                  HR
               
               
                  Službeni list Europske unije
               
               
                  L 221/87
               
            
         PROVEDBENA UREDBA KOMISIJE (EU) 2020/996
         оd 9. srpnja 2020.
         o odobrenju pripravka od karvakrola, timola, D-karvona, metil salicilata i L-mentola kao dodatka hrani za piliće za tov, piliće uzgajane za nesenje i manje značajne vrste peradi za nesenje (nositelj odobrenja Biomin GmbH)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:
         
                     (1)
                  
                  
                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.
                  
               
                     (2)
                  
                  
                     U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka od karvakrola, timola, D-karvona, metil salicilata i L-mentola. Uz zahtjev su priloženi podaci i dokumenti propisani člankom 7. stavkom 3. te uredbe.
                  
               
                     (3)
                  
                  
                     Zahtjev se odnosi na odobrenje pripravka od karvakrola, timola, D-karvona, metil salicilata i L-mentola kao dodatka hrani za piliće za tov, piliće uzgajane za nesenje i manje značajne vrste peradi za nesenje te njegovo razvrstavanje u kategoriju dodataka „zootehnički dodaci”.
                  
               
                     (4)
                  
                  
                     Europska agencija za sigurnost hrane („Agencija”) u svojem je mišljenju od 15. svibnja 2019. (2) zaključila da pripravak od karvakrola, timola, D-karvona, metil salicilata i L-mentola u predloženim uvjetima uporabe nema štetan učinak na zdravlje životinja, sigurnost potrošača ili na okoliš. Zaključila je i da nije vjerojatna izloženost korisnika udisanjem te da se ne može donijeti zaključak o uzrokovanju preosjetljivosti kože ili očiju. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija je zaključila da taj dodatak može biti učinkovit za poboljšanje zootehničkih obilježja kod pilića za tov, a taj se zaključak može prenijeti i na piliće uzgajane za nesenje te primijeniti i na manje značajne vrste peradi za nesenje. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
                  
               
                     (5)
                  
                  
                     Procjena pripravka od karvakrola, timola, D-karvona, metil salicilata i L-mentola pokazala je da su ispunjeni uvjeti za odobrenje iz članka 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.
                  
               
                     (6)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „ostali zootehnički dodaci”, odobrava se kao dodatak hrani za životinje pod uvjetima utvrđenima u Prilogu.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 9. srpnja 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 18.10.2003., str. 29.
         
         
            (2)  EFSA Journal 2019.;17(6):5724.
      
      
         
            PRILOG
            
                        Identifikacijski broj dodatka
                     
                     
                        Naziv nositelja odobrenja
                     
                     
                        Dodatak
                     
                     
                        Sastav, kemijska formula, opis, analitička metoda
                     
                     
                        Vrsta ili kategorija životinje
                     
                     
                        Najviša dob
                     
                     
                        Najmanja količina
                     
                     
                        Najveća dopuštena količina
                     
                     
                        Ostale odredbe
                     
                     
                        Datum isteka važenja odobrenja
                     
                  
                        mg dodatka po kg potpune krmne smjese s udjelom vlage od 12 %
                     
                     
                         
                     
                     
                         
                     
                  
                        
                           Kategorija zootehničkih dodataka. Funkcionalna skupina: ostali zootehnički dodaci (poboljšanje zootehničkih parametara)
                        
                     
                  
                        4d20
                     
                     
                        Biomin GmbH
                     
                     
                        Pripravak od karvakrola, timola, D-karvona, metil salicilata i L-mentola
                     
                     
                        
                           Sastav dodatka
                        
                        Pripravak od:
                        
                                    —
                                 
                                 
                                    karvakrola (120–160 mg/g)
                                 
                              
                                    —
                                 
                                 
                                    timola (1–3 mg/g)
                                 
                              
                                    —
                                 
                                 
                                    
                                       D-karvona (3–6 mg/g)
                                 
                              
                                    —
                                 
                                 
                                    metil salicilata (10–35 mg/g)
                                 
                              
                                    —
                                 
                                 
                                    
                                       L-mentola (30–55 mg/g)
                                 
                              
                                    —
                                 
                                 
                                    amorfnog silicijeva dioksida (najviše 100 mg/g)
                                 
                              
                                    —
                                 
                                 
                                    hidrogeniranog biljnog ulja (najviše 700 mg/g)
                                 
                              Kruti oblik u kapsulama
                     
                     
                        Pilići za tov
                        Pilići uzgajani za nesenje
                        Manje značajne vrste peradi za nesenje
                     
                     
                        –
                        –
                        –
                     
                     
                        65
                     
                     
                        105
                     
                     
                        
                                    1.
                                 
                                 
                                    U uputama za uporabu dodatka i premiksâ potrebno je navesti uvjete skladištenja i stabilnost pri toplinskoj obradi.
                                 
                              
                                    2.
                                 
                                 
                                    Dodatak se ne smije upotrebljavati s drugim izvorima karvakrola, timola, D-karvona, metil salicilata i L-mentola.
                                 
                              
                                    3.
                                 
                                 
                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za kožu i oči.
                                 
                              
                     
                        30.7.2030.
                     
                  
                        
                           Karakteristike aktivne tvari:
                        
                        Karvakrol (CAS broj: 499-75-2)
                        Timol (CAS broj: 89-83-8)
                        
                           D-karvon (CAS broj: 2244-16-8) Metil salicilat (CAS broj: 119-36-8)
                        
                                    —
                                 
                                 
                                    
                                       L-mentol (CAS broj: 2216-51-8)
                                 
                              
                  
                        
                           Analitička metoda
                            (1)
                        
                        Za kvantifikaciju aktivnih tvari:
                        plinska kromatografija spregnuta s plameno-ionizacijskom detekcijom (GC-FID).
                     
                  
               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports